wickkiey/tamil-wikipedia-chunked huggingface dataset:
# இந்திய ரூபாய் உண்மைத் தன்மை

## மறைவு எண்கள்

- மகாத்மா காந்தியின் உருவப்படத்திற்கு வலது பக்கத்தில் உள்ள செங்குப்பட்டைக் கோட்டில் அந்தந்த இலக்க மதிப்பிற்கு ஏற்றவாறு 20, 50, 100, 500, 1000 என்ற எண்கள் மறைந்து இருக்கும். இதை உள்ளங்கையில் பிடித்து அதன் மேல் 45 டிகிரி கோணத்தில் வெளிச்சம் விழுமாறு செய்தால் மட்டுமே அந்த மதிப்பினைக் காணமுடியும். இல்லையேல் இந்த தோற்றம் வெறும் செங்குத்துக் கோடாகவே தெரியும். மகாத்மா காந்தி உருவப்படத்திற்கும், செங்குத்துப்பட்டை கோடுகளுக்குமிடையில் இந்த அமசம் இருக்கிறது.
- 10, 20 ரூபாய் தாள்களில் “ஆர்.பி.ஐ” என்ற எழுத்துக்களும், தாள்களின் இலக்க மதிப்புகளும் உள்ளன. உருவப் பெருக்க கண்ணாடியின் வழியாக மட்டுமே இதைக் காணமுடியும்.
# இந்திய ரூபாய் உண்மைத் தன்மை

## செதுக்கு உருவங்கள்

- 10 ரூபாய் தாளைத் தவிர மற்றவற்றில் நீர் குறியீட்டுச் சாளரத்துக்கு இடப்புறத்தில் ஒரு செதுக்கு உருவம் அறிமுகப்படுத்தப்பட்டுள்ளது. இந்த தோற்றம் பல்வேறு இலக்க மதிப்பு தாள்களில் வெவ்வேறு வடிவங்களில் உள்ளது. 20 ரூபாய் தாளில் செங்குத்து நீள் சதுரம், 50 ரூபாய் தாளில் சதுரம், 100 ரூபாய் தாளில் முக்கோணம், 500 ரூபாய் தாளில் வட்டம், 1000 ரூபாய் தாளில் சாய் சதுரம் உள்ளது. இவை பார்வையில்லாதவர்கள் அத்தாளின் இலக்க மதிப்பை அறிய உதவுகிறது.
- மகாத்மா காந்தி உருவப்படம், ரிசர்வ் வங்கி முத்திரை, உத்தரவாத உறுதிமொழி வாசகம், இடப்பக்கத்தில் அசோகா சின்னம், ரிசர்வ் வங்கி கவர்னரின் கையொப்பம் ஆகியன செதுக்கு உருவத்தில் அச்சிடப்பட்டுள்ளது. அதாவது, தூக்கலான அச்சுக்களில் 20, 50, 100, 500, 1000 ஆகிய ரூபாய் தாள்களில் அச்சிடப்பட்டுள்ளன.
# இந்திய ரூபாய் உண்மைத் தன்மை

## பிற தன்மைகள்

- ரூபாய் தாள்களின் எண்ணிடம் ஒளிரும் மையினால் அச்சிடப்பட்டுள்ளது. தாள்களில் ஒளி இழைகளும் உள்ளன. புற ஊதாக்கதிர் விளக்கின் ஒளியில் பார்க்கும் போது இவ்விரண்டையும் காணலாம். 500 ரூபாய் மற்றும் 1000 ரூபாய் தாள்களில் ரூ.500 மற்றும் ரூ.1000 தாளின் மேல் (இலேசான மஞ்சள், இலேசான ஊதா, பழுப்பு ஆகிய மாற்றப்பட்ட வண்ணத் திட்டங்களில் ஆகியவை) பார்வை தோற்றத்தில் மாறுபடும். அதாவது நிறம் மாறித் தோன்றும் மையினால் அச்சிடப்பட்டுள்ளன. இந்தத்தாள்கள் கிடைமட்டமாக பிடித்துப் பார்த்தால் இந்த இலக்கங்களின் வண்ணங்கள் பச்சையாகவும், ஒரு கோணத்தில் பிடித்துப் பார்த்தால் நீல நிறமாகவும் தோன்றும்.
# இந்திய ரூபாய் உண்மைத் தன்மை

## தண்டனை

- மேல் குறிப்பிட்ட தன்மைகள் இல்லாத ரூபாய் தாள்கள் கள்ள ரூபாய்த் தாள்கள் என்று சந்தேகிக்கப்படுகிறது. இவை துல்லியமாகப் பரிசோதிக்கப்படுகின்றன. கள்ள ரூபாய்த் தாள்களை அச்சிடுவதும், புழக்கத்தில் விடுவதும் இந்தியக் குற்றவியல் சட்டம் பிரிவு 489-ஏ ல் இருந்து 489-இ வரை உள்ள விதிகளின்படி தண்டனைக்குரிய குற்றங்களாகும். குற்றத்தின் தன்மையைப் பொறுத்து அபராதம், சிறைத் தண்டனை அல்லது இரண்டும் சேர்த்து வழங்கப்படும்.  
- ரிசர்வ் வங்கியில் இந்திய ரூபாய் உண்மைத் தன்மை கண்டறியும் சோதனை முறைகள்
# 1960கள் தமிழர் பார்வையில்

1960 கள் மேற்குலகில் ஒரு புரட்சிகரமான ஆண்டுகள் ஆகும். அதிகார மையங்கள், மரபுகள், பாலியல் கட்டுப்பாடுகள் என பலவற்றுக்கு எதிராக இளையோர் எதிர்ப்பு காண்பித்தார்கள். இவ்வாறே தமிழகத்திலும் திராவிட இயக்கம் இறுக்கமான சமய, சாதிய, பாலிய கட்டுப்பாடுகளுக்கு எதிராக குரல் கொடுத்து அரசியல் வெற்றிகளைப் பெற்றது.
# 1960கள் தமிழர் பார்வையில்

## அரசியல்

| சிங்கப்பூரின் விடுதலைக்கு வித்திட்டவர்களில் ஒருவர்; இவர் 1965 ம் ஆண்டு அந்த நாட்டின் முதல் வெளிநாட்டு அமைச்சர் ஆனார்.]] | தலைமையில் திமுக வெற்றிபெற்றது, அண்ணா முதலைமைச்சர் ஆனார்.]] | மலேசியா இந்தியா காங்கிரெஸ் கட்சியின் உறுப்பான்மையை விரிவாக்கினார்]] | } |
| --- | --- | --- | --- |
# 1960கள் தமிழர் பார்வையில்

## கல்வி

1960 களில் தமிழ்நாடு மாநிலம் வாரியாக இலவச மதிய உணவுத் திட்டத்தை காமராசர் அமுல்படுத்தினார்.  
இலங்கையில் தமிழர்கள் கல்வியில் சிறப்புற்று இருந்தார்கள். பொறியியல் துறைக்கு தேர்தெடுக்கப்பட்ட பெரும்பான்மை மாணவர்கள் தமிழர்களாக இருந்தார்கள்.
# 1960கள் தமிழர் பார்வையில்

## மொழியும் இலக்கியம்

- 1965 இல் சிங்கப்பூர் சுதந்திரம் அடைந்த போது, தமிழ் மொழியில் அரச அங்கீகரம் பெற்ற மொழிகளில் ஒன்றானது.
# 1960கள் தமிழர் பார்வையில்

## திரைப்படம்

- பாசமலர்
- தில்லானா மோகனாம்பாள்
- திருவிளையாடல் (திரைப்படம்)
# ஒப்மான்செக்

**ஒப்மான்செக்** (*Johann Centurius Hoffmann Graf von Hoffmannsegg*, ஆகத்து 23, 1766 – திசம்பர் 13, 1849) செருமன் நாட்டு தாவரவியல் அறிஞர். தாவரவியலில் அவரது ஆராய்ச்சிகள், *Hoffmanns* என்று சுருக்கமாக அடையாளமிடப்படுகின்றன.  
தாவரவியலாளராக இருந்தாலும், பூச்சியியலும், பறவையியலிலும் தனது ஆராய்ச்சிகளை மேற்கொண்டார். இவர் டெரசுடன் (Dresden) நகரில் பிறந்தார். லைப்சிக் (Leipzig) நகரிலும், கொட்டின்சென் (Göttingen) நகரிலும் கல்வி கற்றார்.
# ஒப்மான்செக்

## ஆராய்ச்சிகள்

ஐரோப்பாவின் பல இடங்களுக்கும் சென்று, ஆராய்ந்து பல தாவரங்களையும், விலங்குகளையும் சேகரித்தார்.
அதற்காக 1795–1796 ஆண்டுகளுக்கு இடைப்பட்ட நாட்களில், அங்கேரி, ஆசுத்திரியா, இத்தாலி ஆகிய நாடுகளுக்கு ஆராய்ச்சிப் பயணம் செய்தார். பின்னர் போர்த்துகல் நாட்டில், 1797 முதல்1801 வரையிலான 5 ஆண்டுகளில் ஆராய்ச்சிப் பயணம் செய்தார்.
# ஒப்மான்செக்

## பன்னாட்டு பெயர்சுருக்கத் தரக்குறியீடு

- 786 தாவரங்களில் இவரது பெயர்சுருக்கம் நிறுவப்பட்டுள்ளது.
# ஒப்மான்செக்

## சாதனைகள்

அப்பயண சேகரிப்புகளை, பருன்சுவிக் நகரில் இருந்த இல்லிகெர் என்ற அறிஞருக்கு அனுப்பினார். அதன் மூலம் தனது ஆராய்ச்சியை முழுமையடைய செய்தார். பெர்லின் நகரில், 1804 முதல் 1816 வரையிலான 13 ஆண்டுகளுக்கு பணி புரிந்தார். பெர்லின் நகரின் விலங்கியல் அருங்காட்சியகத்தை, 1809 ஆம் ஆண்டு நிறுவினார். 1815 ஆம் ஆண்டு, அந்நகரின் அறிவியல் பேரவையால் உறுப்பினராகத் தேர்ந்தெடுக்கப்பட்டார். இல்லிகெர் என்ற அறிஞரை ஆம் ஆண்டு, அருங்காட்சியகக் காப்பாளராக்க முன்மொழிந்தார். அதன் பின்பு, இல்லிகெர்க்கு ஆராயக் கொடுத்த, ஆப்மான்செக்கின் பயணச் சேகரிப்புகள், புருன்சுவிக் நகரிலிருந்து பெர்லினுக்கு மாற்றப்பட்டன.
# 1840கள் தமிழர் பார்வையில்

## அரசியல்

தமிழநாடு, தமிழீழம் ஆகிய இரு தமிழர் தாயகங்களும் பிரித்தானியாவின் ஆட்சியின் கீழ் இருந்தன.
# 1840கள் தமிழர் பார்வையில்

## இடப்பெயர்வு

### தென்னிந்தியாவில் இருந்து மலையகத்துக்கு

தமிழ்நாட்டில் இருந்து தமிழர்கள் இலங்கை மலையகப் பகுதிகளுக்கு தொழிலாளர்களாக ஆங்கிலேயர்களால் கொண்டுவரப்படுவது 1839 இல் தொடங்கியது.
- 1845 - 73,401
- 1846 - 42,317
- 1847 - 46,140
- 1848 - 32,172
- 1849 - 29,430
# 1840கள் தமிழர் பார்வையில்

## மருத்துவம்

1848 - தமிழீழம் - சாமுவேல் ஃபிஸ்க் கிறீன் **மானிப்பாய் கிறீன் நினைவு மருத்துவமனை** நிறுவுகிறார், தமிழில் மருத்துவக் கல்வியை வழங்கத் தொடங்குகிறார்.
# 1840கள் தமிழர் பார்வையில்

## மொழியும் இலக்கியமும்

1841 - தமிழ்நாடு - ராபர்ட் கால்டுவெல் 1841ல் குரு பட்டம் பெற்றுத் திருநெல்வேலி சென்று அங்கே இடையன்குடி என்னும் ஊரில் தங்கி 50 ஆண்டுகள் தமது மதப்பணியுடன் சேர்த்து தமிழ்ப்பணியும் செய்தார்.
# 1840கள் தமிழர் பார்வையில்

## சமயம்

ஆறுமுக நாவலரின் முதற் பிரசங்கம் வண்ணார்பண்ணை வைத்தீஸ்வரன் கோவிலில் டிசம்பர் 31, 1847 ஆம் நாள் நடைபெற்றது. பின்னர் ஒவ்வொரு வெள்ளிக்கிழமையிலும் பிரசங்கம் செய்தார். இப்பிரசங்கங்களின் விளைவாகப் பெரும் சமய விழிப்புணர்வு ஏற்பட்டது. வண்ணார்பண்ணையில் சைவப்பிரகாச வித்தியாசாலை என்ற பெயரில் ஒரு சைவப் பாடசாலையை ஆரம்பித்தார். சைவப்பிள்ளைகளுக்குப் பாடநூல்கள் அச்சிடுவதற்கு அச்சியந்திரம் வாங்குவதற்காக நல்லூர் சதாசிவம்பிள்ளையுடன் 1949 ஆடி மாதம் சென்னைக்கு சென்றார். அங்கு திருவாவடுதுறை ஆதீனத்தில் சைவப்பிரசங்கம் செய்து தமது புலமையை வெளிப்படுத்தி **நாவலர்** பட்டத்தைப் பெற்றார்.
# 1790கள் தமிழர் பார்வையில்

## அரசியல்

### தமிழ்நாடு

கும்பினியார் கி.பி. 1793 இல் கப்பம் (திறை) கேட்டனர். கி.பி. 1797 இல் முதன் முதலாக ஆங்கிலேய ஆலன் துரை பாஞ்சாலங்குறிச்சிக் கோட்டைக்கு வந்தார். 1797 - 1798 இல் நடந்த முதல் போரில் வீரபாண்டிய கட்ட பொம்மனிடம் ஆலன் துரை தோற்று ஓடினார். அக்டோபர் 1, 1799 இல் புதுக்கோட்டை மன்னர் விஜயரகுநாத தொண்டமானால் வீரபாண்டிய கட்டபொம்மன் கைது செய்யப்பட்டு கும்பினியாரிடம் (கிழக்கிந்திய கம்பெனி) ஒப்படைக்கப்பட்டான். அக்டோபர் 16 1799 இல் ஆங்கிலேயத் தளபதி பேனர்மேன் ஆணைப்படி கயத்தாற்றில் தூக்கிலிடப்பட்டார்.
# 1790கள் தமிழர் பார்வையில்

## அரசியல்

### தமிழீழம்

- 1796 - யாழ்ப்பாணத்தில் பிரித்தானியர் ஆட்சி
# 1550கள் தமிழர் பார்வையில்

## அரசியல்

### தமிழ்நாடு

- தெலுங்குப் பேரரசு விஜயநகரப் பேரரசு தமிழ்நாட்டில் ஆட்சி.
# 1550கள் தமிழர் பார்வையில்

## அரசியல்

### தமிழீழம்

- யாழ்ப்பாண அரசு சங்கிலியன் ஆட்சியில்.
# 1550கள் தமிழர் பார்வையில்

## மொழியும் இலக்கியமும்

பாதிரி ஹென்றீக் ஹென்றீக்கஸ் என்பவர் கிறிஸ்தவ மதப்பரப்பாளராக போர்த்துகீசு நாட்டில் இருந்து வந்து பணிபுரிந்தவர். இவர்தான் முதன்முதலாக தமிழ் மொழியில் 1554ல் கிறிஸ்தவப் பாடல் நூலை அச்சிட்டவர்.
# சாண்

**சாண்** என்பது பண்டையத் தமிழர்கள் நீளத்தை அளப்பதற்கு பயன்படுத்திய அளவை முறையின் அலகுகளில் ஒன்று. சாண் ஒரு முழத்தில் சரி பாதி. உலக அளவை முறையில் ஒன்பது அங்குலம் ஆகும். தனிப்பட்ட அளவு கருவிகளைச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள் (கயிறு, கம்பு, துணி...) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை.  
ஐந்து விரல்களையும் ஒரு சமதளத்தின் மீது விரித்தநிலையில் வைத்தால் கட்டை விரலின் மேல் நுனியிலிருந்து சுண்டுவிரலின் மேல் நுனிவரையுள்ள அளவு ஒரு சாண் எனப்படும். ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது.  
:12 விரற்கடை = 1 சாண்
:2 சாண் = 1 முழம்
# சாண்

## மேலும் பார்க்க

- விரற்கடை
- முழம்
# உழக்கு

**உழக்கு** என்பது பாய்மப் பொருள்களின் கொள்ளளவை அளப்பதற்குத் தமிழர்கள் பயன்படுத்தும் முகத்தலளவை அலகுகளில் ஒன்றாகும். சில நேரங்களில் பண்டங்களை அளப்பதற்கும் உழக்கு பயன்படுத்தப்படுகிறது. உலக அளவை முறையில், ஒரு உழக்கின் அளவு 336 மி. லி ஆகும்.  
உழக்கு (பாத்திரம்) என்பது ஒரு உழக்கு அளவுள்ள பாத்திரத்தையும் குறிக்கும். இந்த பாத்திரத்தைப் பித்தளை வார்ப்பிரும்பு மற்றும் ஈயத்தில் செய்திருப்பார்கள். இந்த உழக்கை நீர், பால், எண்ணெய் போன்ற பாய்மப் பொருள்களை அளப்பதற்கும் நெல், அரிசி, உளுந்து போன்ற தானியங்களை அளப்பதற்கும் பயன்படுத்துவார்கள்.  
பண்டையத் தமிழர் பயன்படுத்திய முகத்தல் அளவைகள்:
# உழக்கு

## முகத்தல் வாய்ப்பாடு

5 செவிடு = 1 ஆழாக்கு  
2 ஆழாக்கு = 1 உழக்கு  
2 உழக்கு = 1 உரி  
2 உரி = 1 படி அல்லது நாழி  
8 படி = 1 மரக்கால் (குறுணி)  
2 குறுணி = 1 பதக்கு  
2 பதக்கு = 1 தூணி  
இவ்வாய்ப்பாட்டின் படி:  
1 உழக்கு
: =10 செவிடு
: =2 ஆழாக்கு
: =1/2 உரி
: = 1/4 படி
: = 1/16 மரக்கால் ஆகும்.
# இந்தியாவில் சுற்றுலாத்துறை

## இந்தியாவின் நுழைவு இசைவு கொள்கை

பெரும்பாலான நாடுகளின் குடிமக்கள் செல்லுபடியாகும் கடவுச் சீட்டை வைத்திருக்க வேண்டும். மேலும், அவர்களின் வருகைக்கு முன் அவர்களின் உள்ளூர் இந்திய தூதரகம் அல்லது தூதரகத்தில் நுழைவு இசைவிற்கு விண்ணப்பிக்க வேண்டும் என்று இந்தியா கோருகிறது. பயணிகள் நேரடியாக அஞ்சல் மூலமாகவோ அல்லது நேரிலோ அல்லது அவர்களது உள்ளூர் பயண சேவை நிறுவனம் மூலமாகவோ விண்ணப்பிக்கலாம். 2014 ஆம் ஆண்டில், 156 நாடுகளின் குடிமக்கள் மின்னணு பயண அங்கீகாரத்திற்கு விண்ணப்பிக்க இணைய முறையை இந்தியா செயல்படுத்தியது.  
பூட்டான், மாலைத்தீவுகள் மற்றும் நேபாளம் நாட்டவர்கள் இந்தியாவிற்குள் நுழைய பயண அனுமதி பெறத் தேவையில்லை. ஆப்கானித்தான், அர்கெந்தீனா, வங்காளதேசம், தென்கொரியா, ஜமேக்கா, மொரிசியசு, மங்கோலியா, நேபாளம், தென்னாப்பிரிக்கா மற்றும் உருகுவை ஆகிய நாடுகளின் குடிமக்கள் இந்திய நுழைவு அனுமதியைப் பெறும்போது கட்டணம் செலுத்தத் தேவையில்லை.  
2020 ஆம் ஆண்டு தொற்றுநோய் ஆண்டில், பயணத்திற்காக இந்தியா வெறும் 23 நாடுகளுக்கு மட்டுமே அனுமதியளித்திருந்தது. ஆனாலும் அப்போது இந்திய கடவுச் சீட்டு வைத்திருப்பவர்கள் 60 நாடுகளுக்கு நுழைவு அனுமதி இல்லாமல் பயணம் செய்யலாம்.  
நாகாலாந்து மற்றும் சிக்கிம் மற்றும் அருணாசலப் பிரதேசம் இமாச்சலப் பிரதேசம், சம்மு காசுமீர் , மணிப்பூர், மிசோரம், ராஜஸ்தான் மற்றும் உத்தராகண்டம் ஆகிய மாநிலங்களின் சில பகுதிகளுக்குள் நுழைய பாதுகாக்கப்பட்ட பகுதி என்பதால் அனுமதி தேவை. அந்தமான் நிக்கோபார் தீவுகள் மற்றும் சிக்கிமின் சில பகுதிகளில் நுழைய தடைசெய்யப்பட்ட பகுதி என்பதால் அனுமதி தேவைப்படுகிறது. இலட்சத்தீவுகளுக்குச் செல்ல சிறப்பு அனுமதி தேவை.  
சுற்றுலாவை மேம்படுத்துவதற்கான ஒரு நடவடிக்கையாக, இந்திய அரசாங்கம் நவம்பர் 2014 இல் ஒரு புதிய நுழைவு அனுமதி கொள்கையை நடைமுறைப்படுத்தியது. சுற்றுலாப் பயணிகள் மற்றும் வணிக பார்வையாளர்கள் 28 சர்வதேச விமான நிலையங்களில் "வந்தவுடன் நுழைவு இசைவு பெறுதல்" பெற அனுமதித்தது. மின்னணு பயண அங்கீகாரத்தை இணையத்தில் வழங்குகிறது. வருகைக்கு முன், இந்திய தூதரகம் அல்லது நுழைவு இசைவு மையத்திற்குச் செல்ல வேண்டிய அவசியமில்லை. ஏப்ரல் 2015 இல், குழப்பத்தைத் தவிர்க்க "விசா ஆன் அரைவல்" திட்டம் "இ-டூரிஸ்ட் விசா" (அல்லது "இ-டிவி") என மறுபெயரிடப்பட்டது.
இந்த புதிய கொள்கையின் விளைவாக, அக்டோபர் 2015 இல் 56,477 சுற்றுலாப் பயணிகள் இ-டூரிஸ்ட் விசாவில் வந்துள்ளனர். அக்டோபர் 2014 இல் (இந்த வசதி அறிமுகப்படுத்தப்படுவதற்கு சற்று முன்பு) 2,705 சுற்றுலாப் பயணிகளுடன் ஒப்பிடுகையில், இது 1987.9% அதிகரிப்பைக் குறிக்கிறது. ஜனவரி முதல் அக்டோபர் 2015 வரையிலான காலகட்டத்தில், மொத்தம் 258,182 சுற்றுலாப் பயணிகள் இ-டூரிஸ்ட் விசாவில் வந்துள்ளனர். 2014 ஆம் ஆண்டின் இதே காலகட்டத்தில் 21,995 சுற்றுலாப் பயணிகளின் வருகையை விட 1073.8% அதிகரித்துள்ளது.
# இந்தியாவில் சுற்றுலாத்துறை

## உலக பாரம்பரிய தளங்கள்

ஆகஸ்ட் 2019 நிலவரப்படி , ஐக்கிய நாடுகளின் கல்வி, அறிவியல் மற்றும் கலாச்சார அமைப்பால் (யுனெஸ்கோ) அங்கீகரிக்கப்பட்ட 40 உலக பாரம்பரிய தளங்கள் இந்தியாவில் உள்ளன
# இந்தியாவில் சுற்றுலாத்துறை

## புகைப்படங்கள்

;வட இந்தியா:  
;தென்னிந்தியா:  
;மத்திய இந்தியா:  
;மேற்கிந்தியா:  
;கிழக்கிந்தியா:  
;வடகிழக்கு இந்தியா:
# இந்தியாவில் சுற்றுலாத்துறை

## இதனையும் காண்க

- இந்தியாவின் பொருளாதாரம்
# ஃபாஸ்ட் அண்ட் ஃப்யூரியஸ் (2009 திரைப்படம்)

***ஃபாஸ்ட் அண்ட் ஃபியூரியஸ்*** (*Fast & Furious* (2009 film)) என்பது ஜஸ்டின் லின் இயக்கத்தில் கிறிஸ் மோர்கன் எழுதி 2009 ஆம் ஆண்டு வெளியான அதிரடித் திரைப்படமாகும். இது *தி ஃபாஸ்ட் அண்ட் தி ஃபியூரியஸ்* (2001) மற்றும் *2 ஃபாஸ்ட் 2 ஃபியூரியஸின்* (2003) நேரடித் தொடர்ச்சியாகும், அத்துடன் ஃபாஸ்ட் & ஃபியூரியன்சின் நான்காவது பாகமாகும். இதில் வின் டீசல், பால் வாக்கர், மிச்சேல் ரோட்ரிக்ஸ், ஜோர்டானா ப்ரூஸ்டர் ஆகியோர் நடித்துள்ளனர்.  
நான்காவது பாகம் சூலை 2007 இல் அறிவிக்கப்பட்டது, டீசல், வாக்கர், ரோட்ரிக்ஸ் மற்றும் ப்ரூஸ்டர் ஆகியோர் மீண்டும் அணி சேர்கின்றனர். முந்தைய பாகங்களில் நடிகர்களின் இழப்பினைக் கருத்திற்கொண்டு, *தி ஃபாஸ்ட் அண்ட் தி ஃபியூரியஸ்ஃ டோக்கியோ* டிரிப்ட் (2006) *ஃபாஸ்ட் & ஃபியூரியஸின்* நிகழ்வுகளுக்கு அப்பால் நடப்பதாக இந்தப் படம் உருவாக்கப்பட்டது, அதே நேரத்தில் குறும்படம் *லாஸ் பாண்டோலெரோஸ்* (2009) தயாரிக்கப்பட்டு வெளியிடப்பட்டது. முதன்மைப் புகைப்படம் எடுத்தல் பிப்ரவரி 2008 இல் தொடங்கி சூலை மாதம் லாஸ் ஏஞ்சல்ஸ் மற்றும் டொமினிகன் குடியரசு உள்ளிட்ட படப்பிடிப்பு இடங்களில் முடிவடைந்தது. லின், மோர்கன் மற்றும் இசையமைப்பாளர் பிரையன் டைலர் ஆகியோர் மீண்டும் அணிக்குத் திரும்பினர். *ஃபாஸ்ட் அண்ட் ஃபியூரியஸ்* டி-பாக்ஸ் மோஷன் கொண்ட முதல் திரையரங்க வெளியீடு ஆகும். டீசல் தயாரித்த முதல் படமும் இதுவாகும்.
# ஃபாஸ்ட் அண்ட் ஃப்யூரியஸ் (2009 திரைப்படம்)

## கதைக் கரு

டொமினிக்கன் டொரெட்டோ மற்றும் அவரது காதலி லெட்டி, டெகோ லியோ, ரிக்கோ சாண்டோஸ், காரா, ஹான் லூ ஆகியோரைக் கொண்ட குழுவினர் டொமினிகன் குடியரசில் எரிபொருள் வாகனங்களைக் கடத்திச் செல்கின்றனர். காவல் துறையினர் தங்கள் பாதையில் இருப்பதாக டோம் சந்தேகிக்கிறார், மேலும் லெட்டியை பிடிபடாமல் பாதுகாக்க அவரை விட்டுவிடுகிறார். சில நிகழ்வுகளுக்குப் பிறகு கருணை கோரி பிரையன் கோரிக்கை விடுத்த போதிலும், நீதிபதி டோமுக்கு பரோல் இல்லாமல் 25 ஆண்டுகள் ஆயுள் தண்டனை விதிக்கிறார். பிரையன் எஃப். பி. ஐ-யில் இருந்து பதவி விலகுகிறார், டோம் ஒரு சிறைப் பேருந்தில் ஏறி அவரை லோம்போக் சிறைச்சாலை அழைத்துச் செல்வார். பேருந்து சாலையில் இறங்கும்போது, பிரையன், மியா, லியோ மற்றும் சாண்டோஸ் ஆகியோர் தங்கள் கார்களில் வந்து அதைத் தடுக்கிறார்கள்.
# ஃபாஸ்ட் அண்ட் ஃப்யூரியஸ் (2009 திரைப்படம்)

## கதை மாந்தர்கள்

- டொமினிக் டோரெட்டோ வின் டீசல் ஒரு தொழில்முறை தெரு பந்தய வீரர், குற்றவாளி மற்றும் தப்பியோடியவர்.
- பிரையன் ஓ 'கானராக பால் வாக்கர் ஒரு எஃப். பி. ஐ முகவர், மேனாள் எல். ஏ. பி. டி போலீஸ் அதிகாரி.
- லெட்டி ஆர்டிசாக மிச்சேல் ரோட்ரிக்வெஸ் ஃபெனிக்ஸ் கால்டெரோனால் ஏற்பட்ட வாகன வெடிப்பில் இறந்த டொமினிக் காதலி.
- ஜோர்டானா ப்ரூஸ்டராக மியா டோரெட்டோ டொமினிக் சகோதரியும் பிரையனின் காதலியுமாவார்.
- ஆர்டுரோ பிராகா/ரமோன் காம்போஸ் என்ற கதாபாத்திரத்தில் ஜான் ஆர்டிஸ் மெக்ஸிகோ-யு முழுவதும் ஹெராயின் கடத்துவதற்காக தெரு பந்தய வீரர்களை நியமிக்கும் ஒரு மெக்சிகன் போதைப்பொருள் பிரபு.
- கிசெல் யாஷராக கால் கடோட் டோம் மீது ஈர்ப்புள்ள ஒருவர்.
- ஃபெனிக்ஸ் கால்டெரோனாக லாஸ் அலோன்சோ-பிராகாவின் வலது கை மனிதர்.
- டேவிட் பார்க் கதாபாத்திரத்தில் ரான் யுவான், பிராகாவின் வலது கை மனிதர் மற்றும் முக்கிய ஓட்டுநர்
- லிசா லாபிரா-சோஃபி ட்ரின், பிரையனின் சக ஊழியர், எப். பி. ஐ முகவர்
- பிராங்காவின் முதலாளியான ரிச்சர்ட் பென்னிங் என்ற கதாபாத்திரத்தில் ஜாக் கான்லி நடித்தார், இவர் பிராகாவுக்கான தெரு பந்தய வீரர்களின் சாரணர் ஆவார்.
- பிராகாவின் தெரு பந்தயக் குழு உறுப்பினரான டுவைட் முல்லராக கிரெக் சிப்ஸ் நடித்தார்.
- பிராகாவின் தெரு பந்தயக் குழு உறுப்பினரான மாலிக் ஹெர்சனாக நீல் பிரவுன் ஜூனியர்.
- பிராண்டன் டி. ஜாக்சன் அலெக்ஸாக, பிராகாவின் தெரு பந்தயக் குழு உறுப்பினராக நடித்தார்.
- எண்ணெய் கொள்ளை குழுவின் உறுப்பினரான லியோ டெகோ கால்டெரோன்.
- டான் ஓமர் சாண்டோஸாக, எண்ணெய் கொள்ளை குழுவின் உறுப்பினர்களாக உள்ளார்.
# ஃபாஸ்ட் அண்ட் ஃப்யூரியஸ் (2009 திரைப்படம்)

## தயாரிப்பு

### ஆரம்ப வேலைகள்

வின் டீசலின் கௌரவத் தோற்றத்திற்கு பார்வையாளர்களிடமிருந்து கிடைத்த நேர்மறையான வரவேற்புக்குப் பிறகு, யுனிவர்சல் அதன் அசல் நட்சத்திரங்களுடன் தொடரை திறம்பட புதுப்பிப்பதில் நம்பிக்கை கொண்டிருந்தது. டீசல், பால் வாக்கர் மற்றும் அசல் படத்தின் பல நடிகர்கள் தங்கள் பாத்திரங்களில் நடிப்பதாக சூலை 2007 இல் இதற்கான அறிவிப்பு வெளியானது.
# ஃபாஸ்ட் அண்ட் ஃப்யூரியஸ் (2009 திரைப்படம்)

## தயாரிப்பு

### படப்பிடிப்பு

முதன்மைப் புகைப்படம் எடுத்தல் பிப்ரவரி 2008 இல் தொடங்கி சூலை மாதம் லாஸ் ஏஞ்சல்ஸ் மற்றும் டொமினிகன் குடியரசு உள்ளிட்ட படப்பிடிப்பு இடங்களில் முடிவடைந்தது. இந்தப் படத்திற்காகத் தெற்கு கலிபோர்னியாவின் சான் பெர்னாண்டோ பள்ளத்தாக்கில் சுமார் 240 கார்கள் கட்டப்பட்டன.
# ஃபாஸ்ட் அண்ட் ஃப்யூரியஸ் (2009 திரைப்படம்)

## இசை

*ஃபாஸ்ட் அண்ட் ஃபியூரியஸ்* பாடலுக்கு இசையமைத்தவர் பிரையன் டைலர். இவர், 20th செஞ்சுரி ஃபாக்ஸில் நியூமன் ஸ்கோரிங் ஸ்டேஜில் தனது இசையைப் பதிவு செய்தார். 78 நிமிடங்களுக்கு மேலான இசையுடன் இந்த இசைத் தொகுபு வேரேஸ் சரபாண்டே ரெக்கார்ட்ஸால் குறுவட்டில் வெளியிடப்பட்டது.
# ஃபாஸ்ட் அண்ட் ஃப்யூரியஸ் (2009 திரைப்படம்)

## வெளியீடு

இது முதலில் சூன் 5,2009 அன்று வெளியிட திட்டமிடப்பட்டது, ஆனால் மற்றொரு யுனிவர்சல் திரைப்படமான *லேண்ட் ஆஃப் தி லாஸ்ட் இன்* வெளியீடு காரணமாக ஒரு வாரம் கழித்து சூன் 12 இல் ஒத்திவைக்கப்பட்டது. இந்த நாள் இரண்டு மாதங்களுக்கு முன்னதாக ஏப்ரல் 3,2009 அன்று மாற்றியமைக்கப்பட்டது. தேர்ந்தெடுக்கப்பட்ட திரையரங்குகளில் டி-பாக்ஸ் மோஷன் பின்னூட்ட தொழில்நுட்பத்தைக் கொண்ட முதல் இயக்க-மேம்படுத்தப்பட்ட திரையரங்குப் படம் இதுவாகும்.
# ஃபாஸ்ட் அண்ட் ஃப்யூரியஸ் (2009 திரைப்படம்)

## வரவேற்பு

### திரைப்பட நுழைவுச் சீட்டு விற்பனையகம்

*ஃபாஸ்ட் அண்ட் ஃபியூரியஸ்* வெளியான முதல் நாளில் $30.6 மில்லியன் வசூலித்தது, மேலும் வார இறுதியில் பாக்ஸ் ஆபிசில் $72.5 மில்லியனுடன் முதலிடத்தைப் பிடித்தது. இந்தப் படம் 2009 இன் தொடக்க வாரத்தில் அதிக வருமானம் ஈட்டிய திரைப்படங்களில் ஆறாவது இடம் பிடித்தது.
# பணவியல் கொள்கை

**பணவியல் கொள்கை** என்பது அரசு, மத்திய வங்கி அல்லது ஒரு நாட்டின் பணவியல் ஆணையத்தால் (அ) பண அளிப்பு, (ஆ) பண இருப்பு, (இ) பணத்திற்கான செலவு அல்லது வட்டி விகிதம் ஆகியவற்றை கட்டுப்படுத்தப்படுவதாகும். அது பொருளாதாரத்தின் வளர்ச்சி மற்றும் நிலைத்த தன்மைகளைச் சார்ந்த குறிக்கோள்களை அடைவதற்கான ஏற்பாடுகளாகும். பணவியல் கோட்பாடு எவ்வாறு மிகவும் அனுகூலமான பணவியல் கொள்கையை கைத்திறனுடன் உருவாக்குவது எனும் ஆழமான பார்வையைக் கொடுக்கிறது.  
பணவியல் கொள்கை ஒன்று நீட்டிக்கப்படும் கொள்கை அல்லது சுருக்கும் கொள்கைகளைக் குறிப்பதாகும். நீட்டிப்புக் கொள்கை பொருளாதாரத்தில் மொத்த பண அளிப்பினை அதிகரிக்கவும், சுருக்கக் கொள்கை மொத்த பண அளிப்பைக் குறைக்கவும் செய்கின்றன. நீட்டிப்புக் கொள்கை வழமையாக பொருளாதாரா மந்தத்தின் போதான வேலையில்லா நிலையினை எதிர்த்துப் போராட வட்டி விகித குறைப்பின் மூலம் பயன்படுத்தப்படும், அதே சமயம் சுருக்கக் கொள்கை விலையுயர்வினை (பண வீக்கம்) எதிர்க்க வட்டியுயர்வினை உள்ளடக்கியதாக இருக்கும். பணவியல் கொள்கை நிதிக் கொள்கையுடன் முரண்பட்டிருக்கிறது. நிதிக் கொள்கை அரசு கடன்கள், செலவு மற்றும் வரியாதாரங்களோடு தொடர்புடையது.
# பணவியல் கொள்கை

## பணவியல் கொள்கையின் வரலாறு

### வளரும் நாடுகள்

வளரும் நாடுகளுக்கு பலன் தரக்கூடிய இயக்கமுள்ள பணவியல் கொள்கையை நிறுவுவதில் பிரச்சினைகள் இருக்கலாம். முதன்மையான கடினப்பாடு எதுவெனில் சில வளரும் நாடுகள் அரசு கடனில் ஆழமான சந்தையைக் கொண்டுள்ளன. இவ்விஷயம் பணவியல் அடிப்படையை வேகமாக விரிவாக்கி விலையுயர்வு வரியை விதிக்க பணத் தேவை மற்றும் நிதி அழுத்தங்களை முன் கணிப்புச் செய்வதன் கடினங்களால் மேலும் சிக்கலாக்கப்படுகிறது. பொதுவில், பணவியல் கொள்கையை நிர்வாகம் செய்வதில் பல வளரும் நாடுகளிலுள்ள மத்திய வங்கிகள் மோசமான சாதனைகளைக் கொண்டுள்ளன. இது பன்முறை நிகழ்வது ஏனெனில் வளரும் நாடுகளிலுள்ள பணவியல் ஆணையம் அரசிலிருந்து தனித்ததல்ல, ஆகையால் நல்லப் பணவியல் கொள்கை அரசின் அரசியல் ஆர்வங்களுக்கு பின்புறம் செல்கிறது அல்லது பணவியலற்ற குறிக்கோள்களை பின்பற்றிச் செல்லப் பயன்படுகிறது. இதற்கும் பிற காரணங்களுக்கும், வளரும் நாடுகள் அவை நம்பத்தகுந்த பணவியல் கொள்கையை நிலைநிறுத்த விரும்புபவை ஒரு நாணய வாரியத்தையோ அல்லது டாலர்மயமாக்கலையோ ஏற்கின்றன. அத்தகைய பணவியல் நிறுவனங்களின் வடிவங்கள் தலையீடுகளிலிருந்து அரசின் கைகளை கட்டாயமாகக் கட்டும். அத்தகைய கொள்கைகள் ஆதார நாட்டின் பணவியல் கொள்கையை இறக்குமதிச் செய்யலாம் எனவும் நம்பப்படுகிறது.  
சமீப கால நிதிச் சந்தைகளை தராளமய மற்றும் சீர்திருத்தும் முயற்சிகள் (குறிப்பாக நைஜீரியாவிலும் பிற இடங்களிலும் வங்கிகளுக்கான மறு முதலீடுகள் மற்றும் இதர நிதி நிறுவனங்களை) படிப்படியாகக் சம்பந்தப்பட்ட மத்திய வங்கிகளின் பணவியல் கொள்கை பணிச்சட்டங்களை அமலாக்கத் தேவையான கட்டுப்பாடின்மையைக் கொடுக்கின்றன.
# பணவியல் கொள்கை

## பணவியல் கொள்கை வகைகள்

செயல்முறையில், அனைத்து வகையான பணவியல் கொள்கைகளும் புழக்கத்திலுள்ள அடித்தள நாணய (M0)த்தின் மாற்றியமைப்பை உள்ளடக்கியுள்ளன. இந்த அடித்தள நாணயத்தின் நிதித் தன்மையை மாற்றும் பற்று மற்றும் கடன் பத்திரங்களின் வெளிச் சந்தை விற்பனைகள் மற்றும் வாங்குதல்கள் (அரசு-வெளியீடு) மூலமான வழிமுறை வெளிச் சந்தை இயக்கங்கள் என அழைக்கப்படுகின்றன.  
பணவியல் ஆணையத்தின் மூலமான நிலையான சந்தை பரிமாற்றங்கள் நாணய அளிப்பை மாற்றியமைக்கிறது. மேலும் இது குறுகியக் கால வட்டி விகிதங்கள் மற்றும் மாற்று விகிதங்கள் போன்ற இதர சந்தை மாறிகளைப் பாதிக்கிறது.  
பல்வேறு வகையிலான பணவியல் கொள்கை வேறுபாடுகள் முதன்மையாகக் பணவியல் ஆணையத்தால் அவர்களின் குறிக்கோள்களைச் சாதிக்கப் பயன்படுத்தப்படும் செயல்பாடுகளின் தொகுப்பு மற்றும் இலக்கு மாறிகளில் இடம் பெறுகிறது.  
| விலையுயர்வு இலக்கு | குறுகிய நேரக் கடன் மீதான வட்டி விகிதம் | ஒரு கொடுக்கப்பட்ட CPI மாற்று விகிதம் |  |
| --- | --- | --- | --- |
| விலை மட்ட இலக்கு | குறுகிய நேரக் கடன் மீதான வட்டி விகிதம் | ஒரு குறிப்பான CPI எண் |  |
| பணவியல் மொத்தங்கள் | பண அளிப்பில் வளர்ச்சி | ஒரு கொடுக்கப்பட்ட CPI மாற்று விகிதம் |  |
| நிலையான பரிமாற்று விகிதம் | நாணயத்தின் இட விலை | நாணயத்தின் இட விலை |  |
| தங்கத் தர நிலை | தங்கத்தின் இட விலை | தங்க விலையால் குறை விலையேற்ற அளவு |  |
| கலப்புக் கொள்கை | வழமையான வட்டி விகிதங்கள் | வழமையான வேலையின்மை + CPI மாற்றம் | } |  
பலவகையான கொள்கைகள் மாற்று விகித ஆட்சிமுறைகளுக்கு இணையாக **பணவியல் ஆட்சிமுறை**கள் என்றழைக்கப்படுகின்றன. ஒரு நிலைத்த மாற்று விகிதம் ஒரு மாற்று விகித ஆட்சிமுறையுமாகும். தங்க பரிமாற்று அமைப்பு இதர நாடுகளின் தங்க பரிமாற்று நாணயங்களை நோக்கி நிலைத்த ஆட்சிமுறையின் தொடர்புடையதை விளைவிக்கும். ஒரு நிலையற்ற ஆட்சிமுறை அம்முறையற்றவைகளை நோக்கியதாகும். விலையுயர்வை இலக்காகக் கொண்டால், விலை மட்டம் அல்லது இதர பணவியல் மொத்தங்கள் நிலையற்ற பரிமாற்ற விகிதங்களைக் குறிக்கின்றன. இல்லாவிடில் தொடர்புடைய அந்நிய நாணயங்களின் அதே துல்லியமான மாறிகளை நிர்வாகங்கள் பின் தொடர்கின்றன(ஒத்திசைவான நுகர்வோர் விலைக் குறியீட்டு எண் போன்றவை).
# பணவியல் கொள்கை

## பணவியல் கொள்கை வகைகள்

### விலையுயர்வு இலக்கு

இக் கொள்கை அணுகுமுறையின் கீழ் விலையுயர்வை நுகர்வோர் விலை குறியீட்டு எண் போன்ற ஓர் குறிப்பிட்ட வரையறையின் கீழ் விரும்பத்தக்க எல்லைக்குள் இலக்காக்குகிறது.  
விலையுயர்வு இலக்கானது குறிப்பிட்ட கால அளவுகளின் மூலம் மத்திய வங்கியின் வட்டி விகித இலக்கை சாதிக்கிறது. பயன்படுத்தப்படும் வட்டி விகிதம் பொதுவாக வங்கிகளுக்கிடையிலான விகிதமாகும், வங்கிகள் ஒருவருக்கொருவர் குறுகிய காலத்திற்கு பண புழக்க காரணங்களுக்காக கடன் அளித்துக்கொள்வதாகும். நாட்டினைப் பொறுத்து இந்த குறிப்பிட்ட வட்டி விகிதம் பண விகிதம் அல்லது அதனையொத்தது போன்ற பெயரில் அழைக்கப்படும்.  
வெளிச் சந்தைகளைப் பயன்படுத்தி ஓர் குறிப்பிட்ட காலகட்டத்திற்கு வட்டி விகிதம் பராமரிக்கப்படுகிறது. வழமையாக வட்டி விகித இலக்கு நிலையாக வைத்திருக்கப்படும் காலம், மாதங்களுக்கும் வருடங்களுக்கும் இடையில் வேறுபடும். இந்த வட்டி விகித இலக்கு வழக்கமாக ஓர் கொள்கைக் குழுவால் மாதாந்திர அல்லது காலாண்டு அடிப்படையில் மறு பார்வைக்குள்ளாக்கப்படுகிறது.  
வட்டி விகித இலக்கிலான மாற்றங்கள் பல சந்தை குறியீடுகளுக்கு பதிலளிக்கும் வகையில் பொருளாதார போக்குகளை முன் கூட்டியே கணிப்பதற்கான முயற்சியையும் மற்றும் அவ்வாறு சந்தையை வரையறுக்கப்பட்ட விலையுயர்வு இலக்கினை சாதிக்க நோக்கி பின் தொடரப்படுகிறது. ஓர் உதாரணத்திற்கு, ஓர் எளிய வழியாக விலையுயர்வினை இலக்கினைக் கொள்வது டெய்லர் விதி என அழைக்கப்படுவது விலையுயர்விலும் உற்பத்தி இடைவெளியிலும் ஏற்படும் மாற்றங்களுக்கேற்ப பதிலளிக்கும் வகையில் அனுசரிப்பு செய்யப்படுகிறது. இவ்விதி ஸ்டான்ஃபோர்ட் பல்கலைகழகஜான் பி. டெய்லர் என்பவரால் பரிந்துரைக்கப்படுகிறது.  
பணவியல் கொள்கையின் விலையுயர்வு இலக்கு அணுகுமுறை முன் மாதிரியாக நியூசிலாந்தில் அமல் செய்யப்பட்டது. அது தற்போது ஆஸ்திரேலியா, கானடா, சிலி, கொலம்பியா, ஐரோப்பியப் பகுதி, நியூசிலாந்து, நார்வே, ஐஸ்லாந்து, பிலிப்பைன்ஸ், போலந்து, ஸ்வீடன்/0}, [[தென் ஆப்பிரிக்கா, துருக்கி, இங்கிலாந்து]] ஆகிய நாடுகளில் பயன்படுகிறது.
# பணவியல் கொள்கை

## பணவியல் கொள்கை வகைகள்

### விலை மட்ட இலக்கு

விலை மட்ட இலக்கு விலையுயர்வு இலக்கு போன்றது. நுகர்வோர் விலை குறியீட்டு எண் ஓராண்டு வளர்ச்சியினைத் தவிர தொடர்ச்சியான வருடங்களில் ஈடுசெய்யப்படுகிறது. அதாவது கூடுதல் காலங்களில் மொத்த அளவில் விலை மட்டம் உயர்வதில்லை.
# பணவியல் கொள்கை

## பணவியல் கொள்கை வகைகள்

### பணவியல் மொத்தங்கள்

1980களில், பல நாடுகள் பண அளிப்பில் நிலையான வளர்ச்சியினை அடிப்படையாகக் கொண்ட அணுகுமுறையைப் பயன்படுத்தின. இந்த அணுகுமுறை பல வேறுபட்ட பண மற்றும் கடன் வகைகளின் ((M0, M1 முதலியவை) திருத்தப்பட்டவற்றில் உள்ளடக்கப்பட்டுள்ளன. அமெரிக்க ஒன்றியத்தில் பணவியல் கொள்கைக்கான இந்த அணுகுமுறை ஆலன் கிரீன்ஸ்பான் மத்திய வங்கியின் தலைவராக தேர்ந்தெடுக்கப்பட்டப்பின் முடிவுற்றது.  
இந்த அணுகுமுறை சில நேரங்களில் பணவியல் என்றழைக்கப்படுகிறது.  
அதே சமயம் பெரும்பாலான பணவியல் கொள்கைகள் ஒரு வடிவ அல்லது மற்றொன்றின் மீதான விலை சமிக்ஞையாக கவனம் குவிப்பது இருக்கையில், இந்த அணுகுமுறை பணவியல் அளவுகளின் மீது கவனம் குவிக்கிறது.
# பணவியல் கொள்கை

## பணவியல் கொள்கை வகைகள்

### நிலைத்த மாற்று விகிதம்

இந்தக் கொள்கை ஒரு அந்நிய நாணயத்துடன் ஒரு நிலைத்த மாற்று விகிதத்தினை பராமரிக்கும் அடிப்படையிலுள்ளது. நிலைத்த மாற்று விகிதங்களில் வேறுபட்ட தரங்கள் உள்ளன, அவற்றை ஆதார தேசத்தினுடைய நிலைத்த மாற்று விகிதம் எவ்வாறு இறுக்கமுடையது சம்பந்தமாக வரிசைப்படுத்தப்பட முடியும்.  
ஈடு அளிக்கப்படாத நிலைத்த விகிதங்களின் கீழ், உள்ளூர் அரசோ அல்லது பணவியல் ஆணையமோ ஒரு நிலைத்த மாற்று விகிதத்தை அறிவிக்கிறது ஆனால் விகிதத்தினை பராமரிக்க நாணயத்தை வாங்குதல் அல்லது விற்பனையைச் செயல்படுத்துவதில்லை. மாற்றாக, விகிதமானது மாற்றத்தக்கதல்லாத வழிமுறைகளின் படி அமலாக்கப்படுகிறது (எ.கா. மூலதனக் கட்டுப்பாடுகள், இறக்குமதி/ஏற்றுமதி உரிமங்கள், முதலியவை.) இந்த விஷயத்தில் அங்கொரு கருப்புச் சந்தை மாற்று விகிதமுள்ளது, நாணய வணிகச் சந்தை/அதிகாரபூர்வமற்ற விகிதத்தில் நடைபெறுகிறது.  
நிலைத்த-மாற்றக்கூடிய அமைப்பின் கீழ், நாணயம் மத்திய வங்கியாலோ அல்லது பணவியல் ஆணையத்தாலோ தினசரி அடிப்படையில் இலக்கான மாற்று விகிதத்தினை சாதிக்க, வாங்கப்பட்டும் மற்றும் விற்கப்பட்டும் வருகிறது. இந்த இலக்கு விகிதம் நிலைத்த மட்டம் அல்லது நிலைத்த வரிசையிலானது, அதனுள்ளான மாற்று விகிதம் பணவியல் ஆணையம் அந்த வரிசைக்குள்ளேயே மாற்று விகிதத்தை பராமரிக்கத் தேவைக்கேற்ப வாங்குவது அல்லது விற்பதான தலையீட்டினை ஏற்படுத்தும் வரை நிலையற்றிருக்கும். (இவ் விஷயத்தில், நிலைத்த மட்டத்திலான நிலைத்த மாற்று விகிதம் ஒரு சிறப்பான நிகழ்வாக நிலைத்த மாற்று விகித வரிசைகளை பூஜ்யமாக நிலைநிறுத்தப்பட்ட வரிசைகளில் காண இயலும்.)  
நாணய வாரியத்தால் பராமரிக்கப்படுகிற நிலைத்த மாற்று விகிதங்களின் அமைப்பின் கீழ் ஒவ்வொரு உள்ளூர் நாணயங்களின் அலகும் அந்நிய நாணயங்களின் அலகின் ஆதரவினை பெற்றிருக்க வேண்டும் (மாற்று விகிதத்தினை சரிப்படுத்தும் விதமாக). இது உள்ளூர் பணவியல் அடிப்படையானது, வலுவான நாணயத்தால் ஆதரிக்கப்படாமல் செயற்கையாக மதிப்பேற்றம் ஆவதில்லை. மேலும் வலுவான (ஆதரவு நாட்டின்) நாணயத்திற்கு ஈடாக உள்ளூர் நாணயத்தை மாற்ற விரும்புவர்கள் உள்ளுர் நாணயங்களின் இடையூறுகளைப் பற்றிய எந்தவொரு கவலைகளையும் நீக்குகிறது.  
டாலர்மயமாக்கலின் கீழ், அந்நிய நாணயம் (வழமையாக அமெரிக்க டாலர், ஆகையால் "டாலர்மயமாக்கல்" என்ற வரையறை) உள்ளூர் நாணயத்திற்கு இணையாகவோ அல்லது தனித்தோ பரிமாற்று இடைப்பொருளாக கட்டுப்பாடற்று பயன்படுத்தப்படுகிறது. இந்த விளைவு வரச் செய்யலாம். ஏனெனில் உள்ளூர் நாணயத்தின் மீது மக்கள் எல்லா நம்பிக்கைகளையும் இழந்து விட்டனர், அல்லது அது அரசின் கொள்கையாகக் கூட இருக்கலாம் (வழமையாக விலையுயர்வை தடுக்கும் ஆற்றல் மற்றும் நம்பத்தகுந்த பணவியல் கொள்கையை இறக்குமதிச் செய்வது).  
இத்தகைய கொள்கைகள் பணவியல் கொள்கைகளை அந்நிய பணவியல் ஆணையத்திடம் அடிக்கடித் துறக்கவோ அல்லது பணவியல் கொள்கை நிலைநிறுத்தப்பட்ட நாட்டில் மாற்று விகிதத்தை பராமரிக்கவோ ஆதரவு நாட்டுப் பணவியல் கொள்கையோடு இணைக்கப்பட வேண்டும். உள்ளூர் பணவியல் கொள்கையின் ஆதரவு நாட்டின் பணவியல் கொள்கையைச் எந்தளவு சாந்துள்ளது என்பது முதலீட்டின் இடப்பெயர்த்தன்மை, வெளிப்படைத்தன்மை, கடன் வழிவகைகள் மற்றும் இதர பொருளியல் காரணிகள் போன்ற காரணிகளைச் சார்ந்ததாகும்.  
மேலும் காண்க: நிலைத்த நாணயங்களின் பட்டியல்
# பணவியல் கொள்கை

## பணவியல் கொள்கை வகைகள்

### தங்க பரிமாற்று அமைப்பு

தங்க பரிமாற்று அமைப்பு என்பது தேசிய நாணயத்தின் விலை/மதிப்பு தங்கக் கட்டிகளின் அலகுகளில் அளவீடு செய்யப்பட்டது மற்றும் அடிப்படை நாணயத்தை இதர நாடுகள் மற்றும் தேசங்களுக்கு தினசரி வாங்கல் மற்றும் விற்றலால் நிலையாக வைக்கப்படுவதாகும். (அதாவது வெளிச் சந்தை இயக்கங்கள், மேலுள்ளதை ஒப்பிடுக). தங்கத்தினை விற்பது பொருளாதார வளர்ச்சிக்கும் நிலைத்த தன்மைக்கும் மிக அவசியமானது.  
தங்க பரிமாற்று அமைப்பு "நிலைத்த மாற்று விகித"க் கொள்கையின் சிறப்பு நிகழ்வாக கருதப்படுகிறது. மீண்டும் தங்க விலை சிறப்பு வகை "பொருள் விலை குறியீட்டு எண்" ணாக கருதப்படலாம்.  
இன்று இந்த வகை பணவியல் கொள்கை உலகில் எங்கும் பயன்படுத்தப்படவில்லை, இருந்தாலும் தங்க பரிமாற்று அமைப்பின் ஒரு வடிவம் 1971 ஆம் ஆண்டிற்கு முன் உலகம் முழுதும் பரவலாகப் பயன்படுத்தப்பட்டது. விவரங்களுக்கு காண்க பிரட்டன் வூட்ஸ் அமைப்பு. அதன் பெரும் நன்மைகள் எளிமை மற்றும் வெளிப்படைத்தன்மை.
# பணவியல் கொள்கை

## பணவியல் கொள்கை வகைகள்

### பல்வேறு நாடுகளின் கொள்கை

- ஆஸ்திரேலியா - விலையுயர்வு இலக்கு
- பிரேசில் - விலையுயர்வு இலக்கு
- கானடா - விலையுயர்வு இலக்கு
- சிலி - விலையுயர்வு இலக்கு
- சீனா - பணவியல் இலக்கு மற்றும் ஒரு நாணயக் கூடையை இலக்காக்கின்றன
- ஐரோப்பியப் பகுதி - விலையுயர்வு இலக்கு
- ஹாங் காங் - நாணய வாரியம் (அமெரிக்க டாலரில் நிலைநிறுத்தப்பட்டது)
- இந்தியா - விலையுயர்வு இலக்கு
- நியூசிலாந்து - விலையுயர்வு இலக்கு
- நார்வே - விலையுயர்வு இலக்கு
- சிங்கப்பூர் - மாற்று விகித இலக்கு
- தென் ஆப்பிரிக்கா - விலையுயர்வு இலக்கு
- ஸ்விட்சர்லாந்து - விலையுயர்வு இலக்கு
- துருக்கி - விலையுயர்வு இலக்கு
- இங்கிலாந்து - விலையுயர்வு இலக்கு, 'உற்பத்தி மற்றும் வேலைவாய்ப்பு' உடனான இரண்டாம் நிலை இலக்குகளோடு.
- அமெரிக்கா - கலப்புக் கொள்கை (மேலும் 1980 களிலிருந்து இது "டெய்லர் விதியால்" நன்கு பொருந்தியுள்ளது/விவரிக்கப்பட்டுள்ளது அது காட்டுவது மத்திய நிதி விகிதங்கள் விலையுயர்வு மற்றும் உற்பத்தி அதிர்ச்சிகளுக்கு பதிலளிக்கிறது)
# பணவியல் கொள்கை

## பணவியல் கொள்கை செயல் வழிகள்

### பணவியல் அடித்தளம்

பணவியல் கொள்கையானது பணவியல் அடித்தளத்தின் அளவை மாற்றுவதன் மூலம் அமல்படுத்தப்பட முடியும். இது *நேரடியாக* பொருளாதாரத்தின் புழக்கத்திலுள்ள மொத்த பணத் தொகையினை மாற்றுகிறது. ஒரு மத்திய வங்கியானது வெளிச் சந்தை இயக்கங்களை பணவியல் அடித்தளத்தை மாற்ற பயன்படுத்த முடியும். மத்திய வங்கி ஆதார நாணயத்திற்கிணையாகப் பங்குப் பத்திரங்களை வாங்கி/விற்கும். மத்திய வங்கி எப்போது இந்த ஆதார நாணய பெறுதலை விநியோகிக்கிறதோ/சேகரிக்கிறதோ, அது பொருளாதாரத்திலுள்ள நாணய அளவைக் நெகிழ்த்துகிறது, ஆகையால் பணவியல் அடித்தளத்தை நெகிழ்த்துகிறது.
# பணவியல் கொள்கை

## பணவியல் கொள்கை செயல் வழிகள்

### இருப்பு வைப்புத் தேவைகள்

பணவியல் ஆணையம் வங்கிகள் மீதான ஒழுங்குக் கட்டுப்பாட்டினைச் செய்ய முயற்சிக்கிறது. பணவியல் கொள்கையானது மத்திய வங்கியுடன் வங்கிகள் கண்டிப்பாக வைத்திருக்க வேண்டிய இருப்புத் தொகையாக மொத்த சொத்துக்களின் அளவொத்ததை மாற்றுவதன் மூலம் அமல்படுத்தப்படலாம். வங்கிகள் உடனடி பணமெடுப்புக்கு சிறிதளவிலான பகுதி சொத்துக்களை மட்டுமே பணமாக வைத்து பராமரிப்பர். மீதமுள்ளவை எளிதில் பணமாக மாற்ற இயலாத அடமானங்கள் மற்றும் கடன்களாக முதலீடு செய்யப்படுகின்றன. பணமாக வைக்கத்தக்க மொத்த சொத்துக்களின் பங்கினை மாற்றுவதன் மூலம், அமெரிக்க மைய வங்கி கடன் அளிக்கக்கூடிய நிதிகளின் எளிதாகக் கிடைக்கக் கூடிய தன்மையை மாற்றுகின்றன. இது பண அளிப்பில் ஓர் மாற்றமாக செயல்படுகிறது. மத்திய வங்கிகள் வழமையாக வைப்புத் தேவைகளை மாற்றுவதில்லை ஏனெனில் அது கடன் பெருக்கியால் பண அளிப்பில் மிகுந்த நிலையற்ற மாற்றங்களை உருவாக்குகின்றன.
# பணவியல் கொள்கை

## பணவியல் கொள்கை செயல் வழிகள்

### தள்ளுபடி சாளர கடனளிப்பு

பல மத்திய வங்கிகள் அல்லது நிதி அமைச்சகங்கள் அவர்களது நாட்டினுள் அமைந்துள்ள நிதி நிறுவனங்களுக்கு கடனளிக்கும் அதிகாரத்தை வைத்துள்ளன. தற்போதைய கடன்கள் அல்லது புதிய கடன்களின் நீட்டிப்பு மீதான பெறுதலுக்காக பணவியல் ஆணையம் நேரடியாக பண அளிப்பின் அளவினை மாற்றலாம்.
# பணவியல் கொள்கை

## பணவியல் கொள்கை செயல் வழிகள்

### வட்டி விகிதங்கள்

வழக்கமான வட்டி விகிதங்களை அதிகரிப்பால் *மறைமுகமாக* பண அளிப்பில் சுருக்கத்தை சாதிக்க இயலும்.
பணவியல் ஆணையர்கள் பல்வேறு நாடுகளில் பொருளாதார-பரப்பிற்கான வட்டி விகிதங்ளுக்கு பல்வேறு அளவிலான கட்டுப்பாடுகளைக் கொண்டுள்ளன. அமெரிக்க ஒன்றியத்தில், மத்திய வங்கி தள்ளுபடி விகிதங்களை அமைக்க முடியும், அதே போல வெளிச் சந்தை இயக்கங்களால் விரும்பத்தக்க மத்திய நிதி விகிதத்தை சாதிக்கும். இந்த விகிதம் இதர சந்தை வட்டி விகிதங்களில் கணிசமான தாக்கத்தை வைத்துள்ளது. ஆனால் பொருத்தமான உறவுமுறை அங்கில்லை. அமெரிக்க ஒன்றியத்தில், வெளிச் சந்தை இயக்கங்கள் பத்திர சந்தையின் மொத்த கொள்ளளவில் சிறிய பாகத்தினை சம்பந்தமுடையாதாயிருக்கிறது. ஒரு நாடானது தனித்த இலக்குகளை பணவியல் அடித்தளம் மற்றும் வட்டி விகிதம் ஆகிய இரண்டிற்கும் அமைக்க இயலாது. ஏனெனில் அவை இரண்டும் ஒரே செயற்பாட்டினால் மாற்றியமைக்கப்படுபவை; அது வெளிச் சந்தை இயக்கங்கள் ஆகும். ஒரு நாடு எந்தவொன்றினையாவது கட்டுப்படுத்த கட்டாயம் தேர்ந்தெடுக்க வேண்டும்.  
பிற நாடுகளில், பணவியல் ஆணையம் கடன்கள், சேமிப்பு கணக்குகள் அல்லது இதர நிதி சொத்துக்கள் மீதான குறிப்பிட்ட வட்டி விகிதங்களைக் கட்டளையிட முடியலாம். அதன் கட்டுபாட்டின் கீழுள்ள வட்டி விகிதத்தை (விகிதங்களை) உயர்த்துவதன் மூலம், பணவியல் ஆணையம் பண அளிப்பை சுருக்க இயலும், ஏனெனில் உயர் வட்டி விகிதங்கள் சேமிப்பை ஊக்குவித்தும் கடன்களை ஊக்குவிக்காமலும் உள்ளன. பண அளிப்பின் அளவை இவ்விரு தாக்கங்களும் குறைக்கின்றன.
# ஆர்சனல் கால்பந்துக் கழகம்

**ஆர்சனல் கால்பந்துக் கழகம்** (பிளஸ் சந்தையில்: AFC ( **ஆர்சனல்** அல்லது **தி ஆர்சனல்** அல்லது அவர்களது விளையாட்டுப் பெயர் **தி கன்னர்ஸ்** என்றும் எளிமையாக அறியப்படுகிறது) என்பது ஓர் இங்கிலாந்து தொழில்முறை கால்பந்து கழகமாகும், இது வடக்கு லண்டனில் ஹாலோவே என்ற இடத்தில் உள்ளது. அவர்கள் பிரீமியர் லீகில் விளையாடுகின்றனர் மற்றும் இங்கிலாந்து கால்பந்தில் வெற்றிகரமான கிளப்புகளில் ஒன்றானது, 13 முதல் பிரிவு மற்றும் பிரீமியர் லீக் பட்டங்களையும் 13 எஃப் ஏ கோப்பைகளையும் வென்றுள்ளனர். அவர்கள் இங்கிலாந்தில் நீண்ட காலம் இடைவெளியின்றி பிரீமியர் லீக்(முன்னர் முதல் பிரிவு)-இல் பங்குபெறும் சாதனையை கொண்டிருக்கின்றனர். இங்கிலாந்து கால்பந்து கழகங்களின் திரளான சங்க அட்டவணையில் 20-ஆம் நாற்றாண்டின் சிறந்த கால்பந்து கழகமாக தேர்ந்தெடுக்கப்பட்டனர். மேலும் ஒரு பிரீமியர் லீக்கின் முழு பருவத்தையும் தோற்காமல் முடித்த ஒரே அணியாவர்.  
ஆர்சனல் 1886 ஆம் ஆண்டில் நிறுவப்பட்டது. கால்பந்து லீக்கில் (1893 ஆம் ஆண்டில்) இணைந்த தெற்குப்பகுதியைச் சேர்ந்த முதல் கழகமாகும். 1930-களில் பெரிய கோப்பைகளை (ஐந்து கூட்டிணைவுப் பெருவெற்றிக்கோப்பைகள் மற்றும் இரண்டு எஃப் ஏ கோப்பைகள்) வென்றனர். போருக்கு பிந்தைய காலத்தில் அவர்கள் 20 ஆம் நூற்றாண்டில் ஒரே பருவத்தில் இரட்டைக் கோப்பைகளை வென்ற இரண்டாவது கழகத்தினராயினர் (1970-71 ஆம் பருவத்தில் லீக் மற்றும் எஃப் ஏ கோப்பையை வென்றனர்). *யூஈஎஃப்ஏ வாகையர் கூட்டிணைவு* இறுதியாட்டத்திற்குள் நுழைந்த முதல் லண்டன் கழகமாகும்.  
சங்கத்தின் நிறங்கள் வழமையாக சிவப்பு மற்றும் வெண்மையாகவுள்ளது, அது வரலாறு முழுவதும் மாறி வந்திருக்கிறது. அதே போல், கழகம் அதன் இடத்தையும் மாற்றியுள்ளது; வூல்விச் அணி தென்-கிழக்கு லண்டனில் துவக்கத்தில் நிறுவப்பட்டது, மற்றும் 1913 ஆம் ஆண்டில் நகரின் வடக்கு நோக்கி நகர்ந்து ஹைபரியின் ஆர்சனல் விளையாட்டரங்கத்திற்கு பெயர்ந்தனர். 2006 ஆம் ஆண்டில தற்போதைய இருப்பிடமான ஹாலோவே அருகிலுள்ள எமிரேட்சு விளையாட்டரங்கத்திற்கு இடம்பெயர்ந்தனர்.  
ஆர்சனல் பெரியளவிலான ரசிகர் பட்டாளங்களைக் கொண்டுள்ளது, பற்பல இதர கழகங்களுடன் நீண்ட காலம் போட்டியில் இருக்கின்றனர்; அவற்றில் மிகக் குறிப்பிடத்தக்கது அருகாமையிலுள்ள *டோட்டன்ஹாம் ஹாட்ஸ்பரு*டன் *வடக்கு லண்டன் டெர்பி*க்காக வழமையாக போட்டியிடுவதாகும். ஆர்சனல் உலகின் நான்காவது பெரிய பணக்கார கழகமாகும், 2012 வரை $1.3 பில்லியனுக்கும் அதிகமாக மதிப்பிடப்பட்டுள்ளது.
# ஆர்சனல் கால்பந்துக் கழகம்

## கேடயச் சின்னம்

ராயல் அர்செனலின் முதல் கேடயச் சின்னம் 1888 ஆம் ஆண்டில் வெளியிடப்பட்டது, வடக்கு நோக்கிய மேலிருந்து காணக் கூடிய வகையிலான பீரங்கிகளை வூல்விச்சின் மெட்ரோபாலிடன் பாரோவின் அரசு சின்னத்தைப் போன்றதைக் தோற்றமாகக் கொண்டிருந்தது. இவை சில சமயங்களில் புகைக் கூண்டுகள் என தவறாகக் கருதப்படலாம், ஆனால் ஒவ்வொன்றின் மீதுமான வெட்டியெடுக்கப்பட்ட சிங்கத்தின் தலை மற்றும் பனிச் சறுக்கு வண்டி மணியின் இருப்பு ஆகியவை அவை பீரங்கிகள் என்பதற்கு தெளிவான சுட்டிகளாக உள்ளன. இது 1913 ஆம் ஆண்டில் ஹைபரிக்கு இடம் பெயர்ந்த பிறகு கைவிடப்பட்டது, 1922 ஆம் ஆண்டில் கிளப் அவர்களின் முதல் ஒற்றை பீரங்கி கேடயச் சின்னத்தை, கிழக்கு நோக்கிய பீரங்கியை, சங்கத்தின் *தி கன்னர்ஸ்* என்ற அதன் பக்கவாட்டில் பொறிக்கப்பட்ட பட்டப்பெயரோடு மேற்கொண்ட போது மீண்டும் அமர்த்தப்பட்டது. இந்த கேடயச் சின்னம் 1925 வரை மட்டுமே இருந்தது, அப்போது பீரங்கி மேற்கு நோக்கி திருப்பப்பட்டது மேலும் அதன் குழாய்கள் மெலிதாக்கப்பட்டன. வந்த ஒருவருடன் நடத்தியது, ஆர்சனல் இறுதியில் ஒட்டுமொத்தமான சட்டப் பாதுகாப்பினைக் கோரியது. ஆகையால், 2001 ஆம் ஆண்டில் அவர்கள் புதிய கேடயச் சின்னம் ஒன்றை நவீன வளைவுக் கோடுகளுடன் கூடிய எளிமையாக்கப்பட்ட, காப்புரிமை பெறக்கூடிய வடிவம் ஒன்றினை அறிமுகப்படுத்தியது. பீரங்கி மீண்டும் கிழக்கு புறமாக திரும்பி நின்றது சங்கத்தின் பெயர் பீரங்கிக்கு மேல் சான்ஸ்-சரீஃப் எழுத்தச்சு முறையில் எழுதப்பட்டடிருந்தது. பச்சையின் இடத்தை அடர் நீலம் எடுத்துக் கொண்டது. புதிய கேடயச் சின்னம் சில ஆதரவாளர்களிடமிருந்து விமர்சனத்துடனான எதிர்வினையைப் பெற்றது, ஆர்சனல் இண்டிபெண்டென்ட் சப்போர்டர்ஸ் அசோஷியேஷன் கிளப் அதன் வரலாற்றையும் பாரம்பரியத்தையும் அதிகம் புறந்தள்ளியும் ரசிகர்களை முறையாக இவ்விஷயத்தில் கலந்தாலோசிக்காமலும் அது போன்ற நவீன வடிவத்தை அறிமுகப்படுதியது எனக் கூறியது.  
<>  
</>
# ஆர்சனல் கால்பந்துக் கழகம்

## உடைமையுரிமை மற்றும் நிதிகள்

அர்செனலின் தாய் நிறுவனம், ஆர்சனல் ஹோல்டிங் பிஎல்சி, விலை அறிவிக்கப்படாத பப்ளிக் லிமிட்டெட் நிறுவனம், அதன் உடைமையுரிமை கவனிக்கத்தக்க வகையில் பிற கால்பந்து சங்கங்களுடன் வேறுபட்டிருக்கிறது. அர்செனலின் 62,217 பங்குகள் மட்டுமே வெளியிடப்பட்டுள்ளன மேலும் அவைகள் எஃப் டி எஸ் ஈ அல்லது எ ஐ எம் போன்ற பொதுப் பங்கு பரிமாற்றங்களில்; அதற்கு பதிலாக, அவை பிளஸ் சிறப்புச் சந்தையில் பன்முறையற்று ஒப்பிடும் விதத்தில் விற்கப்படுகின்றன. 2009 ஆம் ஆண்டு நவம்பர் 4 ஆம் தேதியில், அர்செனலின் ஒற்றைப் பங்கு பவுண்ட்ஸ்டெர்லிங் 9,2500, ஆன நடுவரிசை விலையினைக் கொண்டதானது, சங்கத்தின் சந்தை மூலதனப்படுத்தலின் மதிப்பை ஏறக்குறைய பவுண்ட்ஸ்டெர்லிங் 575.5 மில்லியனாக வைத்தது. கிளப் 2009 ஆம் ஆண்டு மே மாதம் 31அன்றுடன் முடிவடைந்த ஆண்டில் வரிக்கு முந்தைய செயற்பாட்டு இலாபமாக (வீரர் பரிமாற்றுகள் தவிர) பவுண்ட்ஸ்டெர்லிங் 62.7 மில்லியனை மொத்த வருவாயான பவுண்ட்ஸ்டெர்லிங் 313.3 மில்லியனிலிருந்து ஏற்படுத்தியது.  
ஏப்ரல் 2008 ஆம் ஆண்டில், வணிகப் இதழான *ஃபோர்ப்ஸ்* அர்செனலை உலகின் மூன்றாவது அதிகமான மதிப்பு மிகுந்த கால்பந்து அணியாக தகுதியிட்டது, ரியல் மாட்ரிட் மற்றும் மான்செஸ்டர் யுனைடெட் ஆகியவற்றிற்குப் பிறகு, கடன் தவிர்த்து சங்கத்தை $1.2 பில்லியனாக (பவுண்ட்ஸ்டெர்லிங் 605 மில்லியன்) மதிப்பிட்டது.
கணக்காயர்கள் டிலாய்டெ 2009 ஆண்டின் டிலாய்டெ கால்பந்து பண லீகில் அர்செனலை ஆறாவதாக தகுதியிட்டதானது, வருமானத்தை அடிப்படையாகக் கொண்ட உலக கால்பந்து சங்கங்களின் தகுதிப் பட்டியலில், 2007-08 பருவத்தில் கிளப் பவுண்ட்ஸ்டெர்லிங் 209.3 மில்லியன் ஈட்டியதை அடிப்படையாகக் கொண்டதாகும்.  
மொத்தத்தில், ஆர்சனல் கால்பந்து சங்கத்தின் இயக்குநர்கள் குழு தற்போது சங்கத்தின் 45.2% பங்குகளை வைத்துள்ளனர்; அக்குழுவில் பெரிய பங்குதாரர் அமெரிக்க விளையாட்டுத் துறையின் செல்வாக்கான செல்வ வளமிக்க ஸ்டான் க்ரொயொன்கெ 2007 ஆம் ஆண்டில் சங்கத்தை ஏலம் கேட்டவர், மேலும் 2009 ஆம் ஆண்டில் நவம்பர் மாதம் அவரது பங்கினை 18,394 பங்குகளை (29.56%), அதிகரித்தார், பிறகு 18,594 பங்குகளாக (29.9%) உயர்த்திக் கொண்டார். கணிசமான பங்கினை வைத்திருக்கும் பிற இயக்குநர்கள் டானி பிஸ்மான், 10,025 பங்குகளையும் (16.1%) மற்றும் சங்கத்தின் தலைவர் பீட்டர் ஹில்-வூட் , 400 (0.64%) பங்குகளையும் வைத்துள்ளனர். பிற இயக்குநர்கள் சாதாரண எண்ணிக்கையிலான பங்குகளையே வைத்துள்ளனர். முன்னாள் இயக்குநர் நினா பிரேஸ்வெல்-ஸ்மித் (முன்னாள் தலைவரின் சர் பிரேஸ்வெல் ஸ்மித்தின் பேரனின் மனைவி) 9,893 பங்குகளை (15.9%) வைத்திருக்கிறார். ஆகியோர்க்கு இணையுரிமை உடையதாகும். ரெட் & வொயிட் ஆகஸ்ட் 2007 ஆம் ஆண்டில் அவர்களது ஏலத்தை முன்னாள் அர்செனலின் உதவித் தலைவர் டேவிட் டீன் சங்கத்தில் 2009 ஆம் ஆண்டில் பிப்ரவரி மாதம்உரிமை கொண்டிருந்த 15,555 பங்குகளை (25.0%) வாங்குவதன் மூலம் துவங்கியது. இது பத்திரிகைகளின் ஊகத்தினால் க்ரொயொன்கே மற்றும் உஸ்மனோவ் ஆகியோருக்கிடையிலான ஏலப் போராக கருத வழியேற்படுத்தியது. 29.9% ற்கு மேலானப் பங்கினை வாங்காமலிருக்க ஒப்புக் கொண்டார், அப்போது குழுவின் மீதமுள்ள உறுப்பினர்கள் ஒருவர் மீதான மற்றொருவரின் பங்குரிமையை அக்டோபர் 2012 ஆம் ஆண்டு வரை முதன்மையாகக் கொண்டிருந்தனர்.
# ஆர்சனல் கால்பந்துக் கழகம்

## சமூகத்தில் ஆர்சனல்

1985 ஆம் ஆண்டில், ஆர்சனல் ஓர் சமூக திட்டமான "சமூகத்தில் ஆர்சனல்" லை நிறுவியது, அது விளையாட்டு, சமூக உள்ளடக்கல், கல்வி ரீதியிலான மற்றும் அறக்கொடைத் திட்டங்களை அளிக்கிறது. கிளப் ஏராளமான அறக்கொடை நோக்கங்களுக்கு நேரடியாக ஆதரிக்கிறது, மேலும் 1992 ஆம் ஆண்டில் ஆர்சனல் அறக்கட்டளை நிறுவனத்தை நிறுவியது, அது உள்ளூர் காரணங்களுக்காக பவுண்ட்ஸ்டெர்லிங் 2 மில்லியனைத் திரட்டியது. அங்கொரு முன்னாள் தொழில்ரீதியிலானவர்கள் மற்றும் பிரபலங்களின் குழு நல்ல நோக்கங்களுக்காக பணம் திரட்ட இருக்கிறது.
# ஆர்சனல் கால்பந்துக் கழகம்

## புள்ளிவிவரங்களும் சாதனைகளும்

டேவிட் ஓ'லியரி அர்செனலுக்காக விளையாடிய அதிக முறை தோன்றிய சாதனையை வைத்துள்ளார், 1975 மற்றும் 1993 ஆண்டுகளுக்கு இடையே 722 போட்டிகளில் அணிக்காக விளையாடியுள்ளார். அவருடன் விளையாடிய செண்டர் ஆஃப் மற்றும் முன்னாள் அணித் தலைவர் டோனி ஆடம்ஸ் இரண்டாவதாக 669 முறைகள் அணிக்காக விளையாடியுள்ளார். கோல் கீப்பராக டேவிட் சீமென் 564 முறைகள் தோன்றியதுவே சாதனையாகவுள்ளது.  
தியரி ஹென்றி சங்கத்தின் அதிக கோல் எண்ணிக்கையை அனைத்து போட்டிகளிலும் 1999 ஆண்டுகள் முதல் 2007 ஆண்டு வரை கொண்டுள்ளார், அக்டோபர் 2005 ஆம் ஆண்டில் இயான் ரைட்டின் மொத்தமான 185 ஐ கடந்து 226 கோல்களை அடித்தார். ரைட்டின் சாதனை 1997 ஆம் ஆண்டு செப்டம்பர் மாதம் வரை நிலைபெற்றிருந்தது, ஓர் அருஞ்செயலாக 1939 ஆம் ஆண்டின்விங்கர் ஆட்டக்காரர் கிளிப் பாஸ்டின் ஏற்படுத்திய நீண்ட நாள் மொத்தமான 178 கோல்களை கடந்தார். ஹென்றி லீக்கில் அடித்த 174  
அர்செனல்லின் சொந்த இடத்தின் வருகையாளர் சாதனை 73,707 யு ஈ எஃப் ஏ சாம்பியன்ஸ் லீக்கிற்கான ஆர் சி லென்ஸ் எதிரான 1998 ஆம் ஆண்டு நவம்பர் 25 அன்று வெம்ப்ளி அரங்கத்தில் ஏற்பட்டதாகும், ஆர்சனல் முன்பு உள்ளூர் ஐரோப்பிய போட்டிகளை விளையாடிய ஹைபரியின் கொள்ளளவு வரையரையுள்ளதென்பதால் ஏற்படுத்தப்பட்டதாகும். ஹைபரியில் ஆர்சனல் போட்டிக்கான வருகையாளர் சாதனை 73,295 பார்வையாளார்களுடன் 1935 ஆம் ஆண்டு மார்ச் 9 அன்று சுந்தர்லேண்ட்டிற்கெதிரான 0-0 சம நிலை முடிவினைக் கொண்டதற்கானதாகும்,  
ஆர்சனல் இங்கிலாந்து கால்பந்திலும் சாதனைகளை ஏற்படுத்தியுள்ளது, மிகக் குறிப்பிடத்தக்க மிகத் தொடர்ச்சியான பருவங்கள் உயர் தகுதி நிலைகளில் (82 2008-09 வரை) மேலும் தோற்காத நீண்ட நாள் நீடித்த லீக் போட்டிகள் (49 2003 ஆம் ஆண்டு மற்றும் அக்டோபர் 2004 ற்குமிடையில்).
# ஆர்சனல் கால்பந்துக் கழகம்

## தற்போதைய பயிற்சியாளர் குழாம்

, முன்னாள் அர்செனலின் மேலாளர். (ஆர்சனலின் மேலாளராக நெடுநாட்கள் இருந்தவர் மற்றும் அதன் மேலாளராக அதிக வெற்றிகளைக் கண்டவர் ]]  
:*மே 2016 வரை.*  
| பதவி | பெயர் |  |
| --- | --- | --- |
| தலைமைப் பயிற்சியாளர் | உனய் எமெரி |  |
| உதவி தலைமைப் பயிற்சியாளர் | யுவான் கார்லோஸ் கார்சிடோ |  |
| உதவி தலைமைப் பயிற்சியாளர் | ஸ்டீவ் பௌல்டு |  |
| முதல் அணி பயிற்சியாளர் | போரோ பிரிமோராக் |  |
| நீல் பான்ஃபீல்ட் |  |  |
| கோல் கீப்பிங் பயிற்சியாளர் | ஜெர்ரி பெய்டன் |  |
| உடல் தகுதி பயிற்சியாளர் | ஷாட் ஃபோர்சைத் |  |
| இயன்முறை சிகிச்சையாளர் | கோலின் லெவின் |  |
| கழக மருத்துவர் | காரி ஓ'ட்ரிஸ்கால் |  |
| உடை மேலாளர் | விக் அகெர்ஸ் |  |
| இளைஞர் மேம்பாட்டுத் தலைவர் | ஆன்ட்ரெஸ் ஜோங்கர் | } |
# ஆர்சனல் கால்பந்துக் கழகம்

## மேலாளர்கள்

1897 ஆம் ஆண்டில் **தாமஸ் மிட்செல்** முதல் தொழில்முறை மேலாளராக நியமிக்கப்பட்டத்திலிருந்து ஆர்சனல் கால்பந்துக் கழகத்தில் பதினெட்டு நிரந்தர மற்றும் ஐந்து பொறுப்பு மேலாளர்கள் இருந்திருக்கின்றனர். கழகத்தின் நீண்ட நாள் பணிபுரியும் மேலாளர் தற்போதைய மேலாளரான அர்சென் வெங்கர் (1996-) ஆவார். வெங்கர் மட்டுமே அர்செனலின் ஐக்கிய இராச்சியத்திற்கு வெளியேயிருந்து நியமிக்கப்பட்ட ஒரே மேலாளராவார். மேலும் அர்செனலின் வெற்றிகளின் சதவிகிதப்படி மிக வெற்றிகரமான நிரந்தர மேலாளரும், அதிக போட்டிகளை மேற்பார்வை கண்டவரும், நீண்ட காலம் மேலாளராக இருந்தவருமாக அர்சென் வெங்கர் திகழ்கிறார். இரு ஆர்சனல் மேலாளர்கள் பணியின் போது இறந்துள்ளனர் - ஹெர்பர்ட் சாப்மான் மற்றும் **டாம் விட்டேகர்**.
# ஆர்சனல் கால்பந்துக் கழகம்

## கௌரவங்கள்

### உள்நாட்டு விளையாட்டில்

- **கால்பந்துக் கூட்டிணைவு முதல் கோட்டம்** (1992ற்கு முன்பு) மற்றும் **பிரீமியர் லீக்** (1992ற்கு பின்பு)  
:*வென்றவை (13)* : 1930–31, 1932–33, 1933–34, 1934–35, 1937–38, 1947–48, 1952–53, 1970–71, 1988–89, 1990–91, 1997–98, 2001–02, 2003–04
::*இரண்டாம் நிலை (9):* 1925–26, 1931–32, 1972–73, 1998–99, 1999–2000, 2000–01, 2002–03, 2004–05 மற்றும் 2014-15  
- **கால்பந்துக் கூட்டிணைவு இரண்டாம் கோட்டம்** அதே போல பன்னிரெண்டு எஃப் ஏ கோப்பைகளையும் வென்றுள்ளனர். ஆர்சனல் மூன்று லீக் மற்றும் எஃப் ஏ கோப்பை "இரட்டைகளை" வென்றதில் மான்செஸ்டர் யுனைடெட் அணியுடன் இணைச் சாதனையாளராக (1971, 1998 மற்றும் 2002) திகழ்கின்றனர். 1993 ஆம் ஆண்டில் எஃப் ஏ கோப்பை மற்றும் லீக் கோப்பை இரட்டையை முழுமையாக்கிய முதல் இங்கிலாந்து கால்பந்து அணியாகவும் திகழ்கின்றனர். அவர்கள் 2006 ஆம் ஆண்டில், யூஈஎஃப்ஏ வாகையர் கூட்டிணைவின் இறுதியாட்டத்தை எட்டிய முதல் லண்டன் நகரக் கால்பந்துக் கழகமாயினர். அதனுடன், அவர்கள் **எஃப் ஏ கோப்பை**யை இரண்டு முறை தொடர்ச்சியாக வென்ற ஐந்து கால்பந்துக் கழகங்களில் ஒரு கழகமாகவும் விளங்குகின்றனர். 2002 & 2003 மற்றும் 2014 & 2015 ஆம் ஆண்டுகளில் வென்றதன் மூலம் இப்பெருமையை அடைந்தனர்.
# ஆர்சனல் கால்பந்துக் கழகம்

## கூடுதல் வாசிப்பிற்கு

-
-
-
-
# சூப்பர்நேச்சுரல் (தொலைக்காட்சித் தொடர்)

**சூப்பர்நேச்சுரல்** (*supernatura*) (Supernatural) என்பது ஒரு அமெரிக்க நாடக/திகில் வகை தொலைக்காட்சித் தொடர் ஆகும். இதில் சாம் வின்செஸ்டராக ஜெரெட் படலெக்கியும் (Jared Padalecki), டீன் வின்செஸ்டராக ஜென்சென் அக்லெஸ்ஸும் (Jensen Ackles) நடித்துள்ளனர். சகோதரர்களான இவர்கள் தீய சக்திகளையும் பிற அசாதாரண உருவங்களையும் வேட்டையாடுகின்றனர். இந்தத் தொடரானது பிரித்தானிய கொலம்பியாவில் வன்கூவர் என்ற இடத்தில் 2005 ஆம் ஆண்டு செப்டம்பர் 13 அன்று, த டபள்யூ.பி (The WB) தொலைக்காட்சியினால் ஆரம்பிக்கப்பட்டு படமாக்கப்பட்டது. மேலும் இந்தத் தொலைக்காட்சி நிறுவனம் இப்போது த சி.டபள்யூ (The CW) தொலைக்காட்சியின் ஒரு அங்கமாகியுள்ளது. இதை உருவாக்கியது எரிக் கிரிப்கே ஆவார், வொண்டர்லேண்ட் சவுண்ட் அண்ட் விசன் நிறுவனத்துடன் வார்னர் பிரதர்ஸ் தொலைக்காட்சியும் இணைந்து இந்தத் தொடரைத் தயாரித்தது. இதற்கு கிர்ஸ்டோபர் லென்னெர்ட்ஸ் மற்றும் ஜே குரூஸ்கா இருவரும் சுழல்முறையில் இசை அமைத்திருந்தனர். தயாரிப்பின் நான்காவது பருவத்தில் முந்தைய செயற்குழுத் தயாரிப்பாளர்கள் கிம் மேனர்ஸ் நுரையீரல் புற்றுநோயால் இறந்ததால் எரிக் கிரிப்கே (Eric Kripke), மேக் (McG) மற்றும் ராபர்ட் சிங்கர் (Robert Singer) ஆகியோர் தற்போதைய செயற்குழுத் தயாரிப்பாளர்களாக உள்ளனர்.  
2009 ஆம் ஆண்டு செப்டம்பர் 10 அன்று இதன் ஐந்தாவது பருவம் வளரத் தொடங்கியது. 22 பாகங்களைக் கொண்டு, தொடரின் முக்கியக் கதைக்கரு முடிக்கப்படும்.
# சூப்பர்நேச்சுரல் (தொலைக்காட்சித் தொடர்)

## தயாரிப்பு

### கருத்து மற்றும் உருவாக்கம்

போன்றவை "ரெட் ஸ்கை அட் மார்னிங்கில்" இடுகாடாகவும், "படிக்கை நேர கதைகளின்" கிங்கர்பிரெட்-வீட்டுக்குடிலாகவும் பயன்படுத்தப்பட்டது. அதனுடன், பித்தர் காப்பு மனையின் "அஸிலிம்", ஒரு மருத்துவமனையின் "இன் மை டைம் ஆப் டையிங்", மற்றும் சிறைச்சாலையின் "போல்சம் பிரிசன் புளூஸ்" உள்ளிட்ட ரிவர்வியூ மருத்துவமனையானது தொடரின் பல காட்சிகளில் பங்கு பெற்றது.
# சூப்பர்நேச்சுரல் (தொலைக்காட்சித் தொடர்)

## தயாரிப்பு

### ஆன்லைன் விநியோகம்

தொடரைத் தொலைக்காட்சியில் அறிமுகப்படுத்துவதற்குப் பதிலாக த யாஹூ! மூலம் தொடரின் வெள்ளோட்ட பாகம் ஆன்லைனில் கிடைக்கும் படி வழிசெய்யப்பட்டது, தொடரை ஊக்கமளிக்கும் திட்டத்தின் ஒரு பகுதியாக நெட்வொர்க்கில் ஒரு வாரத்திற்கு முன்பே தொடரை வெளியிடப்பட்டது. த சி.டபள்யூ தொலைக்காட்சியின் இந்த மாறுதலைத் தொடர்ந்து, 2006 ஆம் ஆண்டு டிசம்பர் மாதம் தொடங்கி *சூப்பர்நேச்சுரல்* பகுதிகள் ஆப்பிலின் ஐடியூன் ஸ்டோரில், CW தொடர்களில் ஆன்லைன் விற்பனைக்கு கிடைக்கும்படி வழிவகுக்கப்பட்ட முதல் தொடராக வெளியிடப்பட்டது. அதைத் தொடர்ந்து வந்த மாதத்தில், நெட்வொர்க் தொடரின் பாகங்களை அதனுடைய வலைதளத்தில் அளவான வணிக இடர்பாடுகளுடன் வழங்க ஆரம்பித்த பிறகு, தொடரின் ஆரம்பத்திற்கு பின் நான்கு வாரங்கள் வரை இவை கிடைக்கும் படி வழிவகை செய்யப்பட்டது. 2007 ஆம் ஆண்டு ஜனவரி 11 அன்று தொடக்கத்தில், ஆஸ்திரேலியாவின் நெட்வொர்க் டென் வார்னர் பிரதர்ஸ் டெலிவிசனுடன் செய்து கொண்ட ஒப்பந்ததின் படி வலைதளத்தின் வழியாக அனைத்து பாகங்களையும் பதிவிறக்கம் செய்ய ஆரம்பித்தது. திருட்டை ஒழிப்பதற்காக, டென் அதன் நாட்டில் தொடக்க ஒளிபரப்பிற்கு ஐந்து நாட்கள் முன்னதாக இரண்டாவது பருவத்தை வெளியிட்டது, இதனால் *சூப்பர்நேச்சுரல்* என்ற முதல் பெரிய நெட்வொர்க் நிகழ்ச்சி ஒளிபரப்படும் முன்பே ஆஸ்திரேலியாவில் இலவச பதிவிறக்கத்திற்கு கிடைத்தது. பின்வந்த பாகங்களும் தொலைக்காட்சியில் ஒளிபரப்பட்ட சிலமணி நேரங்களில் ஆன்லைனில் கிடைத்தது. ஏறத்தாழ அதே நேரத்தில், மைக்ரோசாப்டின் எக்ஸ்பாக்ஸ் லைவ் மார்கெட்ப்ளேஸிலும் தொடரின் பாகங்கள் பதிவிறக்கம் செய்யக் கிடைத்தது. 2008 ஆம் ஆண்டு செப்டம்பர் மாதத்தில், Amazon.com அதன் கேட்கும் போது கிடைக்கும் புதிய டிவி சேவையைத் தொடங்கியது. விற்பனைக்கு கிடைக்கும் ஏராளமான தொலைக்காட்சி நிகழ்ச்சிகளுடன் *சூப்பர்நேச்சுரலும்* கிடைத்தது.
# சூப்பர்நேச்சுரல் (தொலைக்காட்சித் தொடர்)

## நடிகர்கள் மற்றும் பாத்திரங்கள்
# சூப்பர்நேச்சுரல் (தொலைக்காட்சித் தொடர்)

## பொருள் சுருக்கம்

### பருவம் ஒன்று

2005 ஆம் ஆண்டு செப்டம்பர் 13 அன்று அமெரிக்காவில் ஒளிபரப்பைத் தொடங்கி, 2006 ஆம் ஆண்டு மே 4 அன்று முடிவடைந்த **பருவம் ஒன்று** 22 பாகங்களைக் கொண்டிருந்தது. முதல் பதினாறு பாகங்கள் செவ்வாய்க்கிழமைகளில் இரவு 9:00 மணிக்கு ஒளிபரப்பப்பட்டது, பிறகு இந்தத் திட்டம் வியாழக்கிழமைக்கு மாற்றியமைக்கப்பட்டது. சாம் மற்றும் டீன் வின்செஸ்டர்ஸின் அப்பாவான ஜான் தீயசக்திகளை வேட்டையாடச் சென்று தொலைந்ததால் அவரைத் தேடுவதற்காக இரண்டு சகோதரர்களும் அணி சேர்கின்றனர். எனினும், அவர்களது அப்பா ஒரு குறிப்பிடத்தக்க வேட்டையர் அல்ல: சூப்பர்நேச்சுரல் உயிரினங்களான பேய்கள், இரத்தக்காட்டேறிகள், மற்றும் பல்வேறு தீயசக்திகளையும் ஜான் வேட்டையாடுகிறார், மேலும் அவர்களது மகன்களுக்கும் இதில் பயிற்சி அளிக்கிறார். இதே வழியில், சாம் மற்றும் டீன் இருவரும் அப்பாவி மக்களை காப்பாற்றுகின்றனர், பேய்கள் போன்ற உயிரினங்களுடன் சண்டையிட்டு அவர்களது அப்பா இருக்கும் இடத்தைப் பற்றிய தடயங்களைச் சேகரிக்கின்றனர். அவர்களது பயணத்தில் திகைப்பூட்டும் வகையில் சாம் ஆன்மாவை பார்க்கும் திறமையை வளர்த்துக் கொள்கிறார். சகோதரர்கள் அவர்களது அப்பாவைத் தேடிக்கொண்டிருக்கும் போது, சாம் மற்றும் டீனின் அம்மாவைச் சில வருடங்களுக்கு முன் கொன்ற மஞ்சள் நிறக் கண்களைக் கொண்ட தீயசக்தியைப் பற்றி அறிகின்றனர், ஆனால் ஒரே விசயம் சாமுவேல் கோல்டால் உருவாக்கப்பட்ட விநோதமான துப்பாக்கியால் மட்டுமே அவனைக் கொல்ல முடியும்.